Zaman Meleset di Amerika Syarikat bermula pada "Hari Selasa Hitam" dengan Kejatuhan Wall Street pada bulan Oktober 1929 dan merebak dengan cepat di seluruh dunia. Kejatuhan pasaran menandakan bermulanya satu dekad pengangguran, kemiskinan, keuntungan rendah, deflasi, kejatuhan pendapatan hasil ladang, dan penguncupan perkembangan ekonomi dan peribadi. Walaupun penyebabnya masih tidak dipastikan, sebab asas adalah hilang keyakinan pada masa depan ekonomi. Faktor penyebab biasa termasuk hutang pengguna yang tinggi, pasaran kurang kawalan yang membenarkan penyalahgunaan pegawai bank dan pelabur, pengurangan perdagangan asing, kurangnya perkembangan industri berpotensi tinggi baru, dan ketidaksamaan kekayaan yang bertambah. Semua ini berinteraksi untuk mencipta satu kesan ekonomi yang menurun iaitu pengurangan perbelanjaan, kehilangan keyakinan, dan kekurangan pengeluaran.